মারুফ যখন তাঁর ক্যানভাসের স্পেস ভরাটে সচেষ্ট হন, তখন মূলত রংই প্রধান হয়ে ওঠে। রংই যেন সৃষ্টি করে ফর্ম। স্পেস মূলত নিয়ন্ত্রণ করতে চান রং দিয়ে। আমি আমার বন্ধু সৈয়দ মনজুরুল ইসলামের সঙ্গে একমত যে, মারুফের ছবি মানেই ‘ডায়নামিক ফর্ম, উজ্জ্বল রং, স্পেসের অন্তর্মুখী বিস্তার, রেখার সীমাহীন স্থিতিস্থাপকতা’। এটিই সারাৎসার। এই বক্তব্য আরো দীর্ঘায়িত করা যায়। কিন্তু মূলত কথা সেই একই থেকে যায়।